Директива (ЕС) 2014/65 на Европейския парламент и на Съвета
 4
 , който не съдържа предвидени варианти или подходящи алтернативни клаузи.
 (8)От допитванията на работната група по безрисковите лихвени проценти в евро стана също така ясно, че договорната замяна на EONIA чрез предоговаряне на клаузите често се възпрепятства от обема на договорите, чийто падеж е след 3 януари 2022 г. – когато се прекратява изготвянето на EONIA, и от трудността да се получи съгласие от всички страни по всеки договор. Това обяснява обема на договорите, при които референтният лихвен процент все още е EONIA. Предвид тази ситуация и получените данни от работната група по безрисковите лихвени проценти в евро следва договорите или финансовите инструменти, при които референтният лихвен процент все още е EONIA към датата на прекратяването на изготвянето му, да попаднат в обхвата на настоящия регламент за изпълнение и оттам – в обхвата на мярката за определяне на нормативно установен заместител.
 (9)Заедно с обявеното на 31 май 2019 г. прекратяване на публикуването на EONIA, считано от 3 януари 2022 г., ЕИПП обяви и изменен метод на изчисляване на EONIA с цел да се осигури неотклонно спазване на Регламент (ЕС) 2016/1011 и плавен преход до окончателното прекратяване на изготвянето на EONIA. От 2 октомври 2019 г. тези промени се прилагат спрямо изчисляването на EONIA, като пряко го отнасят към изчисляването на €STR, тъй като предвиждат стойността му да се определя като стойността на €STR плюс фиксиран изчислен от ЕЦБ спред. Добавянето на фиксиран спред ограничава икономическото въздействие от определянето на €STR за нормативно установения заместител на EONIA върху договорите с падеж след крайната за EONIA дата 3 януари 2022 г.
 (10)В официалното писмо от 15 юли 2021 г. на работната група по безрисковите лихвени проценти в евро изрично се поиска нормативно установеният заместител на EONIA да бъде €STR, като към заменената стойност се добави въпросният фиксиран спред между EONIA и €STR, за да се избегне прехвърлянето на стойност при замяната. Целесъобразно е нормативно установеният заместител на EONIA да отразява препоръките на съответната работна група по безрисковите лихвени проценти и следователно стойността му да се определя като стойността на €STR плюс фиксирания изчислен от ЕЦБ спред.
 (11)Правната последица от замяната на EONIA е пълната му замяна във всеки договор и всеки финансов инструмент по смисъла на Директива (ЕС) 2014/65, които не съдържат предвидените в член 32б, параграф 3 от Регламент (ЕС) 2016/1011 клаузи с предвидени варианти или подходящи алтернативни клаузи. Следователно замяната не се отнася за договорите, които са били успешно предоговорени с оглед на прекратяването на изготвянето на ЕОНИА, както е предвидено в член 23б, параграф 11 от Регламент (ЕС) 2016/1011.
 (12)Като се има предвид, че EONIA ще престане да се публикува на 3 януари 2022 г., считано от тази дата референтният показател следва да бъде не EONIA, а определеният заменящ лихвен процент.
 (13)Белгийският орган за финансови услуги и пазари, в качеството си на надзорен орган на администратора на EONIA, и ЕЦБ, в качеството си на централна банка, отговаряща за валутната зона на ЕОНИА, представиха своите становища по настоящия регламент.
 (14)Мерките,